तेलंगाना एनकाउंटर : ओवैसी कार्रवाई के खिलाफ, महाराष्ट्र की सांसद ने कहा पुलिस का अभिनंदन करें  
निर्दलीय सांसद नवनीत राणा ने कहा-  जो हुआ अच्छा हुआ, एक संदेश जाएगा
ओवैसी ने कहा- देश में एक न्याय सिस्टम है, उसका सम्मान होना चाहिए
कांग्रेस के गौरव गगोई ने कहा हमने महिलाओं की पीड़ा का मुद्दा उठाया
हैदराबाद के सांसद असदुद्दीन ओवैसी से तेलंगाना मामले पर कहा कि अब तो पुलिस की कार्रवाई पर मजिस्ट्रेट जांच आर्डर हुई है. एनएचआरसी ने भी नोटिस दिया है. उसके बाद ही कुछ कहा जा सकता है. पुलिस शार्प शूटर है. पुलिस कस्टडी में थे. जहां तक मेरी राय है मैं एनकाउंटर के खिलाफ हूं. देश में एक न्याय सिस्टम बना हुआ है. उसका सम्मान होना चाहिए. जेल में भी काफी तकलीफ होती है.
कांग्रेस के गौरव गगोई ने कहा कि हम लोगों में महिलाओं की पीड़ा का मुद्दा उठाया. सरकार क्या कर रही है, सवाल को उठाया. हमारी उम्मीद थी सरकार की ओर से गृह मंत्री के बजाय महिला कल्याण मंत्री बोलें. केवल राजनीतिक बात की. स्पीकर ने रूलिंग दी संसद की बिज़नेस की बात की. महिला को लेकर जवाब नहीं दिया. लंच के बाद संसद का माहौल बदल गया. केवल विवाद खड़ा किया गया. अधीर को बोलने नहीं दिया गया. उन्नाव का ध्यान भटकाने के लिए सदन स्थगित कर दिया गया.